იაგუარი

იაგუარი (Panthera onca) — მახვამილაფარი ბჟაშუმუ ჩხოლარი კატუშობურეფიშ ფანიაშე, პანტერეფიშ გვარიშ წჷმმარინაფალი. თიშ რსხულიშ სიგჷრძა 2 მ, წონა 140 კგ-შახ. უღუ მასიური,გოჭყვართალერი რსხული, კუნტა კუჩხეფი, ფართე, ჸონიერჯღალეფამი ტოტრეფი. ფერო მოჭითე-ჸვინთელი რე, თეწკჷმა ართო უჩა რგოლეფი დო ხალეფი უღუ, ჯკანკალეშა ედომუშამო უჩა ხოლო ამხვადჷნა. იაგუარი გოფაჩილი რე ოორუე, ცენტრალურ დო ობჟათე ამერიკას. ხე შხირი, ლამე ტროპიკულ დო სუბტროპიკულ ტყალეფს, უმენტაშო გიშმაგორუნს წყარმალუეფიშ წყარპიჯეფს. ჯგირო ეშმუს ჯაშა დო ნჩურუნს. ჭკომუნს ჩორქოშობურეფს (ტაპირი, ერემი, პეკარი), მაღირღონალეფით, ჩხომეფით, თაშნეშე ჭკომუნს კუს დო თიშ მარქვალიეფს, კანკალეშა გეთმიანთხუ ჸუდეშ ჩხოლარს ხოლო. მაკობა 3,5 თუთას იგჷნძორებუ, ხანს 4-შახ ბოქურს. მორჩილი ორეწუალე შანულობა უღუ (გიმირინუანა ტყების).

 ლიტერატურა 


 რესურსეფი ინტერნეტის 

 უმოსი სურათეფი დო ინფორმაცია 
 BBC-იშ იაგუარიშ ვიდეოეფი
 კათა დო იაგუარი 
 Felidae Conservation Fund

კატეგორია:კატუშობურეფი